《登三山宿听江楼经落星岗李白换酒处二首》
明代·黄姬水

空岩香阁叩栖禅，坐见归禽没远天。
钟度寒潮鼍峡外，帆移芳远鹭洲前。
春江半是巴山雪，暮岭全迷楚泽烟。
忽忆仙人换酒处，飘零今古一凄然。

作者简介：（1509—1574）明苏州府吴县人，字淳父。黄省曾子。少有文名，学书于祝允明，传其笔法。中年以避倭寇徙家南京。晚年还乡，诗名益盛。有《贫士传》、《白下集》、《高素斋集》等。